
Koha-aadressi määramine

(Jõesuu tn 140 // Vepsküla)

1. Asjaolud ja menetluse käik
Vastavalt Vabariigi Valitsuse 20.12.2007. a. määrusele nr 251 „Aadressiandmete süsteem“ tuleb kogu vabariigis korrastada aadressiandmed.

Ruumiandmete seaduse § 48 lõike 1 kohaselt peab koha-aadress tagama objekti leidmise geograafilises ruumis ning olema kooskõlas aadressiandmete süsteemiga.
Sama seaduse § 57 lõike 1 punkti 2 kohaselt peab koha-aadressi muutma, kui kehtestatud koha-aadress ei ole vastavuses õigusaktides sätestatud nõuetega.
Narva linnas asuv hoonestatud maaüksus Vepsküla (katastritunnus 51103:001:0003) peab olema adresseeritud aadressikoha järgi. Objekti aadress peab olema kujul aadressikoht pluss aadressinumber. Siis Narva Linnavalitsus koha-aadressi määrajana, tagades koha-aadressi järjepidevuse ning järgides linna ühetaolise nummerdamise tava, viib läbi koha-aadressi korrastamise menetluse säilitades ka paikkonna nimetuse „Vepsküla“, määrab maaüksusele paralleelaadressi Jõesuu tn 140 // Vepsküla (asendipaan lisatud). 
Kinnistu omanik on koha-aadressi korrastamisega nõus (e-kiri 02.11.2020).
2. Õiguslikud alused
Ruumiandmete seaduse § 54 lõike 1 kohaselt on koha-aadressi määrajaks linna- või vallavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel.
3. Otsus
Määrata katastritunnusega 51103:001:0003 maaüksusele aadress Narva linn, Jõesuu tn 140 // Vepsküla.

4. Rakendussätted
4.1 Narva Linnavalitsuse Arhitektuuri- ja Linnaplaneerimise Ametil teha korraldus    teatavaks kinnistu omanikule;

4.2  Korraldus jõustub teatavakstegemisest;

4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

